
De câte ori îi mai ucidem pe cei ce ne-au dat o ţară?... Dar pe noi?... Dar pe cei încă 
nenăscuți?... 


Data: 18 martie 2024 


Suntem în pragul unui alt proiect „de ţară”... Pentru aceeaşi ţară, dar, tot mai evident, a altora... Şi nu mai răbufnim nici măcar cât o 
lamentare: „Trădare, trădare, dar să o ştim şi noi!”... Pentru că, de trei decenii oricum nu ne mai pasă... Şi de prea puţini ani încoace nici 


nu mai este cazul... Nu ne-a păsat nouă de descărnări mai mici, de hoţii şi pauperizări pe colţuri de ţară, de vânzări de suveranitate pe 


misive şi bucăţi... Or, de ce ne-am deranja tocmai acum din somnul nostru spre nenaţiune?... De ce să izbim cu 
pumnul în masă, de ce să ieşim în stradă, de ce să le smulgem falsurile pregătite pentru aceste alegeri comasând, 
nu doar nume de partide şi putregaiuri politice, cu drept legal de traseism, când ne putem dormi dezagregarea şi 
descărnarea din sine, proiect cu proiect, nu?!... Şi avem în faţa noastră un nou punct ţintă... Un alt proiect „de 
ţară”... Un alt mecanism... Pentru aceeaşi ţară, dar aparţinând, pe viitor, dacă nu deja, altora... Şi chiar dacă 


suntem conştienţi că, prin fiecare următor astfel de „pas cu pas”, prin fiecare nou proiect „de ţară” pus de gâtul 


nostru, ne îndepărtăm de însăşi forma, condiţia (şi poate şi dreptul) de a ne mai numi ţară, cel puţin ca fiind a 
noastră, cea dată de strămoşii noştri, cea apărată cu sacrificii şi jertfa supremă de ei, şi batjocorită de noi în nici măcar o viaţă de om, nu 


ne interesează... 


Suntem în pragul unei noi „aderări”, într-un alt proiect, dar servind aceleaşi interese venetice şi, deloc paradoxal, aplicată prin aceleaşi 
mâini de slugi, trădători, şmenari politici şi guvernanţi guvernând în interesul guvernanţelor străine... Şi nu doar vom asista, ci vom pune 
şi noi mâna la acest nou mecanism de deznaționalizare economică, de desuveranizare, şi nu doar a fundamentelor ci şi a continuității de 


neam şi ţară, prin nepăsarea şi acceptarea tacită (la vot)... 


Ne pregătim de o aderare din nou de alţii decisă... Cu termene şi condiţii de cedări şi renunţări... Pe care noi doar o să le frunzărim cât să 
pară că ne-a păsat... Şi, chiar dacă este o aderare poate la fel de importantă precum cea la UE, cea care, iată, ne-a smuls lăuntricul din 
graniţele de fiinţă şi neam, o lăsăm să curgă pe şenilele aceloraşi malversaţiuni politice vânzându-ne bucată cu bucată... Curând, os cu os, 
şi nu doar pe cele din mormintele strămoşilor... Iar într-un moment în care Europa fierbe sub mizeriile otrepelor configurând şi 
impunând războaie pentru a-şi asigura mecanismele unor economii de război centralizate, într-un moment în care nu ni s-a şters încă din 
colțul gurii rictusul de nedreptate al unei alte aderări menite a fi eşuată tocmai pentru a ne fragiliza, şi a mai implanta un pumnal al 
neîncrederii în sine, ca naţiune, al strivirii stimei de sine, de neam şi ţară, acceptăm încă un „mecanism” de siluire a ceea ce a mai rămas 
din noi... Şi este halucinant cât de resemnaţi am primit acest nou proiect de ţară chiar dinspre aceia ce ne-au batjocorit interesele şi 
aşteptările prin cele de dinainte... Cele europene, cele naţionale — educaţionale, de sănătate, de fapt servind aceluiaşi scop al fragilizării 


pentru a face mai uşoare următoarele mecanisme experimentale europene şi paneuropene... 


Istoria se repetă dară... Şi nu, nu putem spune că e una prea bătătorită în vremuri pentru a nu ne da seama... Căci se repetă tocmai prin 
„paşii” de dezagregare a intereselor, a demnităţii, a mândriei şi afirmării, a dreptului de a spune orice, a aceluia de a respinge singuri ceea 
ce nu ne trebuie, paşi trasaţi iarăşi prin paginile unor „aquisuri” de aderare similare acelora prin care am cedat şi piețe de desfacere, şi 
drepturi de producţie şi furnizare, şi resurse... Şi trebuie să fim cu adevărat ieşiţi din normalul propriului interes pentru a accepta, fără să 
crâcnim măcar, acest proiect de ţară al aderării la OCDE, un mecanism de dezvoltare economică pentru oricine altcineva, dar nu pentru 
noi, în condiţii impuse de noi renunţări şi cedări de resurse şi interese de piaţă... Precum decizia de „poprire” a gazelor din Marea Neagră 
(pe care le vor exploata, probabil tot prin OCDE, alţii, poate chiar tartora acelui blasfemator „foc mare” pe care ni-l dorea dacă nu intră ea 
la „butoanele”, nu extragerii, ci repartizării gazului extras spre restul Europei), dar şi prin alte privatizări, demonopolizări de stat şi 
reprivatizări menite a scoate din sfera noastră de ultim control ultimele puncte strategice... O reprivatizare a privatizărilor care nu au 


crăpat, o demolare a ultimelor mari companii de stat care, fie şi sub management străin, nu şi-au dat duhul... 


Este o trădare generală pe care o vedem cu ochiul liber... Într-un moment conjunctural, şi geo-strategic, în care transportul de marfă pe 
calea ferată trebuia să ne aducă multe procente la PIB -ul de ţară, noi desființăm o companie pentru a veni alţii... Desfiinţăm CFR Marfă, 
pentru că despre asta este vorba, nu de o „rebranduire”, creând o altă companie pentru alţii... O societate ce nu va mai avea nevoie nici 
măcar de un alt nume pentru a face vizibil adevăratul operator al ei... O societate sigilată în imposibilitatea de a fi întoarsă de drept în 
patrimoniul iniţial prin vânzarea la licitaţie (şi nu transferul, cum ar fi firesc între companii de stat) a activelor CFR Marfă şi cumpărarea 
de către nou înființata Carpatica Feroviar... Cu bani pe care îi vom descoperi a fi, de fapt, a unor interpuşi „transcarpatici” plasați în 


acţionariatul ei... 


Devenim o postnaţiune ce riscă să rămână în istorie nu doar prin faptul că a permis să-i fie ucişi încă o dată strămoşii, dar pare a fi tot mai 
dispusă să o facă ea însăşi... Uciderea din uciderile altora... Şi nu doar istoric ori economic... Or, de câte ori îi mai ucidem pe cei ce ne-au 
dat o ţară?... Dar pe noi?... Dar pe cei încă nenăscuţi?... 


Misterul mortii Lui Corneliu Zelea 

